**DĖL GYVENAMOJO NAMO SU ŽEMĖS SKLYPU PIRKIMO KOMISIJOS SUDARYMO, JOS DARBO REGLAMENTO PATVIRTINIMO**

2019 m. vasario 20 d. Nr. A-142

Joniškis

 Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimų tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo ir Lietuvos Respublikos Vyriausybės 2003 m. birželio 25 d. nutarimo Nr. 841 „Dėl Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo patvirtinimo“ pripažinimo netekusiu galios“, 11 punktu:

 1. S u d a r a u šios sudėties Gyvenamojo namo su žemės sklypu pirkimo komisiją (toliau – komisija):

 1.1. Artūras Pališkevičius – Joniškio rajono savivaldybės administracijos direktoriaus pavaduotojas, komisijos pirmininkas;

 1.2. Arūnas Adomaitis – Infrastruktūros skyriaus vedėjas;

 1.3. Loreta Bankovskė – Teisės ir metrikacijos skyriaus vyriausioji specialistė;

 1.4. Laura Bračaitė-Štabokienė – Ekonominės plėtros ir investicijų skyriaus vyriausioji specialistė;

 1.5. Aušra Jakūnienė – Socialinės paramos ir sveikatos skyriaus vyriausioji specialistė;

 1.6. Laima Klemienė – Socialinės paramos ir sveikatos skyriaus vedėja;

     1.7. Lina Uždavinė – Teisės ir metrikacijos skyriaus Viešųjų pirkimų poskyrio vedėja;

 1.8. Arvidas Židonis – Infrastruktūros skyriaus vyriausiasis specialistas.

 2. T v i r t i n u Gyvenamojo namo su žemės sklypu pirkimo komisijos darbo reglamentą (pridedama).

 3. Į p a r e i g o j u Gyvenamojo namo su žemės sklypu pirkimo komisiją organizuoti ir atlikti skelbiamų derybų būdu Gyvenamojo namo su žemės sklypu pirkimo procedūras bendruomeniniams vaikų globos namams steigti.

 4. Nurodau, kad nesant komisijos pirmininko Artūro Pališkevičiaus, jo funkcijas vykdo Socialinės paramos ir sveikatos skyriaus vedėja Laima Klemienė.

 5. P r i p a ž į s t u netekusiu galios Joniškio rajono savivaldybės administracijos direktoriaus 2018 m. gegužės 4 d. įsakymą Nr. A-425 „Dėl gyvenamojo namo su žemės sklypu pirkimo komisijos sudarymo, jos darbo reglamento patvirtinimo“ su visais pakeitimais.

Administracijos direktorius Aivaras Rudnickas